CELEX: 32007R0932
Language: sk
Date: 2007-08-03 00:00:00
Title: Nariadenie Komisie (ES) č. 932/2007 z  3. augusta 2007 , ktorým sa mení a dopĺňa nariadenie (ES) č. 2375/2002, pokiaľ ide o podkvótu II pre obyčajnú pšenicu dovážanú z Kanady

4.8.2007   
            
            
               SK
            
            
               Úradný vestník Európskej únie
            
            
               L 204/3
            
         
      NARIADENIE KOMISIE (ES) č. 932/2007
   z 3. augusta 2007,
   ktorým sa mení a dopĺňa nariadenie (ES) č. 2375/2002, pokiaľ ide o podkvótu II pre obyčajnú pšenicu dovážanú z Kanady
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 1784/2003 z 29. septembra 2003 o spoločnej organizácii trhu s obilninami (1), a najmä na jeho článok 12 ods. 1,
   keďže:
   
               (1)
            
            
               Dohoda medzi Európskym spoločenstvom a vládou Kanady o uzavretí rokovaní podľa článku XXIV:6 dohody GATT (2), schválená rozhodnutím Rady 2007/444/ES (3), stanovuje zvýšenie colnej kvóty obyčajnej pšenice pre Kanadu o 853 ton. Podkvóta II pre obyčajnú pšenicu dovážanú z Kanady, stanovená v nariadení Komisie (ES) č. 2375/2002 z 27. decembra 2002, ktorým sa otvára a ustanovuje správa colných kvót Spoločenstva pre bežnú pšenicu z tretích krajín okrem pšenice vysokej kvality (4) a ktoré stanovuje výnimku z nariadenia Rady (EHS) č. 1766/92, by sa preto mala zvýšiť o 853 ton.
            
         
               (2)
            
            
               Vydávanie povolení na množstvá požadované neskôr ako 16. apríla 2007 do 13.00 hod. bruselského času a spadajúce do podkvóty II uvedenej v nariadení (ES) č. 2375/2002 sa pozastavuje nariadením Komisie (ES) č. 421/2007 z 18. apríla 2007, ktorým sa stanovuje koeficient pridelenia, ktorý sa má uplatňovať na žiadosti o dovozné povolenia predložené v období od 9. apríla 2007 do 16. apríla 2007 podľa colnej podkvóty II v rámci colnej kvóty Spoločenstva otvorenej nariadením (ES) č. 2375/2002 pre pšenicu obyčajnú, inú ako vysokej kvality (5). Pri zvýšení colnej kvóty obyčajnej pšenice pre Kanadu o 853 ton by sa toto pozastavenie malo zrušiť, keď toto nariadenie nadobudne účinnosť.
            
         
               (3)
            
            
               Nariadenie (ES) č. 2375/2002 a nariadenie (ES) č. 421/2007 by sa preto mali zodpovedajúcim spôsobom zmeniť a doplniť.
            
         
               (4)
            
            
               Opatrenia stanovené v tomto nariadení sú v súlade so stanoviskom Riadiaceho výboru pre obilniny,
            
         PRIJALA TOTO NARIADENIE:
   Článok 1
   Nariadenie (ES) č. 2375/2002 sa mení a dopĺňa takto:
   
               1.
            
            
               V článku 2 sa odsek 1 nahrádza takto:
               „1.   Týmto sa otvára colná kvóta 2 989 240 ton obyčajnej pšenice, inej ako vysokej kvality, ktorá patrí pod číselný znak 1001 90 99.“
            
         
               2.
            
            
               V článku 3 ods. 1 sa druhá zarážka nahrádza takto:
               
                           „—
                        
                        
                           podkvóta II (poradové číslo 09.4124): 38 853 ton pre Kanadu,“.
                        
                     
         Článok 2
   Článok 1 ods. 2 nariadenia (ES) č. 421/2007 sa vypúšťa.
   Článok 3
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 3. augusta 2007
      
         
            Za Komisiu
         
         Mariann FISCHER BOEL
         
         
            členka Komisie
         
      
   
   
      (1)  Ú. v. EÚ L 270, 21.10.2003, s. 78. Nariadenie zmenené a doplnené nariadením (ES) č. 735/2007 (Ú. v. EÚ L 169, 29.6.2007, s. 6).
   
      (2)  Ú. v. EÚ L 169, 29.6.2007, s. 55.
   
      (3)  Ú. v. EÚ L 169, 29.6.2007, s. 53.
   
      (4)  Ú. v. ES L 358, 31.12.2002, s. 88. Nariadenie naposledy zmenené a doplnené nariadením (ES) č. 2022/2006 (Ú. v. EÚ L 384, 29.12.2006, s. 70).
   
      (5)  Ú. v. EÚ L 102, 19.4.2007, s. 11.